เมื่อวันที่ 28  กุมภาพันธ์ 2565นายสุชาติ คงพิทักษ์ และครอบครัว ได้นำโฉนดที่ดินจำนวน 4 แปลง โฉนดเลขที่ 2421,2413,70068,2414 เลขที่ดิน 19,12,3361,13 หน้าสำรวจ 50865,50857,54966,50858 แขวงท่าแร้ง เขตบางเขน กรุงเทพมหานคร เนื้อที่ 3 ไร่ 3 งาน 44.1 ตารางวาไปอุทิศที่ทำการบางเขนและยินยอมให้ทางราชการ(จังหวัดกรุงเทพมหานครเขตบางเขน)เพื่อเข้าดำเนินการในที่ดินแปลงดังกล่าวให้เป็นทางสาธารณประโยชน์(ถนน)และวางท่อระบายน้ำหรือเพื่อให้ใช้ประโยชน์ร่วมกันสำหรับเป็นถนนสาธารณประโยชน์ โดยไม่มีค่าตอบแทนและเงื่อนไขใดๆ ทั้งสิ้นซึ่งที่ดินที่มอบให้สามารถใช้เชื่อมเป็นเส้นทางลัดระหว่างถนนรามอินทรา 14 แยก 17 มุ่งหน้าสู่ ถนนรามอินทรา 34 แยก 20 เพื่อใช้ทางเลียบด่วนหรือขึ้นทางด่วนได้อย่างรวดเร็วทันใจในชั่วโมงเร่งด่วน ตลอดจนใช้วางท่อระบายน้ำเพื่อลดปัญหาน้ำท่วมและระบายน้ำสู่ลำคลองได้
      ต่อมาได้การติดตามมาโดยตลอดเรื่องการทำถนน จนวันที่ 19 เมษายน 2566 ได้รับแจ้งเป็นหนังสือจากสำนักงานเขตบางเขนเลขที่ กท 4803/2566สำนักงานเขตมีหนังสือสอบถามสำนักงานที่ดินกรุงเทพมหานคร สาขาลาดพร้าว ว่านายสุชาติฯ เป็นผู้มีสิทธิอุทิศโฉนดที่ดินได้หรือไม่ และการอุทิศโฉนดที่ดินมีค่าใช้จ่ายอย่างไร
       ทางคุณสุชาติฯได้ทางสำนักงานเขตบางเขนดำเนินการล่าช้า จึงได้ดำเนินการยกให้สาธารณประโยชน์เองที่สำนักงานที่ดิน สาขาลาดพร้าวโดยมีการใช้จ่ายในการดำเนินการโอนประมาณหนึ่งแสนบาท(โอนให้เป็นของผู้จัดมรดกก่อนและโอนให้เป็นสาธารณประโยชน์ในวันเดียวกัน) และวันที่ 22 สิงหาคม 2566 จึงได้ทำหนังสือแจ้งสำนักงานเขตบางเขนพร้อมสำเนาโฉนดที่ดินดังกล่าวมอบให้เพื่อดำเนินการทำถนนต่อไป จนถึงปัจจุบันทางสำนักงานเขตบางเขนได้เพิกเฉยไม่ดำเนินการใดๆ จึงได้เข้าไปติดต่อสอบถามได้รับแจ้งว่า ประมาณการก่อสร้างไม่อนุมัติ เนื่องจากทั้งสองด้านติดพื้นที่เอกชน 
        ทั้งนี้ จึงขอสอบถามว่าทำไมทางสำนักงานเขตบางเขนไม่แจ้งตั้งแต่ปี 2565ที่ไปอุทิศให้ซึ่งต่อมามีค่าใช้จ่ายเกิดขึ้นและสำนักงานเขตบางเขนมีแนวทางในการดำเนินการทำถนนอย่างไร